चंडीगढ़। पहले तो खुद ही चंडीगढ़ हाउसिंग बोर्ड (सीएचबी) ने अपने हजारों अलॉटीज को राहत देते हुए वायलेशन किए होने पर भी नोटिस रोकने को लेकर निर्देश जारी कर दिए लेकिन अब दोबारा कई अलॉटीज को उनके मकान कैंसिल करने को लेकर नोटिस भी जारी कर दिए गए।
सेक्टर-45 डी की रेजिडेंट वेलफेयर सोसाइटी की मीटिंग रविवार को हुई जिसमें इस बारे में चर्चा की गई। सीएचबी अलॉटीज की तरफ से कहा गया है कि सीएचबी के अफसरों की तरफ से पहले दिशा निर्देश जारी किए गए थे कि जब तक बोर्ड और प्रशासन इन मकानों के लिए नीड बेस्ड चेंज को फाइनल नहीं कर लेता है तब तक कोई भी नया नोटिस नहीं दिया जाएगा।
जबकि अब बोर्ड की तरफ से फिर कुछ अलॉटीज को जिन्होंने वायलेशन की हुई है उनको मकान की कैंसिलेशन के नोटिस भेजे गए हैं। अलॉटीज ने इसका विरोध जताते हुए कहा है कि वे इस मामले में सीएचबी के चेयरमैन और प्रशासन के सीनियर ऑफिसर्स से मिलेंगे।
hin_Deva hin_Deva hin_Deva